Diari Oficial de la Generalitat Valenciana


Sumari del DOGV 6174, del 29-12-2009 (2009/14929)

RESOLUCIÓ de 2 de desembre de 2009, del president del Consell Valencià de Cultura, per la qual es fixa el preu públic que ha de percebre la institució per la venda de determinades publicacions.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/12/02/(1)/dof/vci/html**

### Dades del document

Número de DOGV
:   6174

Data del DOGV
:   29-12-2009

Secció del DOGV
:   I. DISPOSICIONS GENERALS

Número del document
:   2009/14621


Data del document
:   02-12-2009

Organisme emissor
:   Consell Valencià de Cultura

Tipus de document
:   Resolució

Descriptors 

:   * legislació
    * llista de preus
    * preu autoritzat
    * indústria del llibre
    * publicació

RESOLUCIÓ de 2 de desembre de 2009, del president del Consell Valencià de Cultura, per la qual es fixa el preu públic que ha de percebre la institució per la venda de determinades publicacions. [2009/14253]  
De conformitat amb el Decret 73/1991, de 13 de maig, del Consell de la Generalitat Valenciana, el qual establix el règim general aplicable als preus públics de la Generalitat Valenciana i el procediment de fixació i aprovació de les quantitats d'estos, i tenint en compte que el Decret 227/1991, de 9 de desembre, del Consell de la Generalitat Valenciana, determina el béns, servicis i activitats susceptibles de ser retribuïts per mitjà del preus públics a la Comunitat Valenciana, entre els quals s'inclou la venda de publicacions de totes les conselleries i organismes i ens independents.  
Atés les competències atribuïdes en l'article 19.f de la Llei 12/1985, de 30 d'octubre, de creació del Consell Valencià de Cultura, i en l'article 21.f del seu reglament d'organització i funcionament, aprovat per Decret 202/1998, de 15 de desembre, del Govern Valencià, vist que s'ha elaborat la memòria econòmica financera de la qual es desprén que els preus proposats cobrixen el cost de l'entrega de béns que amb ells es remunera, és per aixó que resolc:  
Primer  
La present té per objecte fixar el preu públic que ha de percebre el Consell Valencià de Cultura per la venda de la següents publicacions:  
«Narrativa, teatro y ensayo. Pascual Pla y Beltrán» col·lecció rescat núm. 6  
«Les festes de xiquets» sèrie minor núm. 66  
«Homenatge a Alfred Russel Wallace» sèrie minor núm. 67  
Segon  
Són subjectes obligats al pagament del preu públic ara regulat els adquirents de les publicacions relacionades en l'apartat anterior.  
Tercer  
1. El preu públic objecte de la present s'exigirà d'acord amb el quadre de tarifes següent:  
Publicació Preu per unitat en euros  
Narrativa, teatro y ensayo. Pascual Pla y Beltrán 21,16  
Les festes de xiquets 9,62  
Homenatge a Alfred Russel Wallace 9,62  
2. Al preu públic al qual es referix l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de la publicació.  
Quart  
L'obligació de pagament del preu que es regula serà efectiva en el moment de l'adquisició de la publicació consignada en l'apartat anterior, i podrà exigir-se'n de bestreta el pagament parcial o total.  
València, 2 de desembre de 2009.- El president: Santiago Grisolia.


Còpia Permalink ELI